**Ιστορία και Δραματολογία Παγκοσμίου Θεάτρου IV: Εικοστός Αιώνας**

**Διδάσκουσα: Μαρίνα Κοτζαμάνη**

**m.a.kotzamani@gmail.com**

**ΕΡΓΑΣΙΑ**

Ημερομηνία παράδοσης: 22/5/24. Μπορείτε να μου δώσετε την εργασία σε πρόχειρη μορφή έως 15 Μαίου εάν θέλετε σχόλια ως προς την βελτίωσή της.

Την εργασία μπορείτε να αναλάβετε σε ομάδες των δύο ατόμων

Μέγιστη έκταση εργασίας: 1800 λέξεις. Η εργασία πρέπει να είναι δακτυλογραφημένη και η διάταξη των γραμματοσειρών σε διπλό διάστημα.

Θέμα

Επιλέξτε **ένα** από τα παρακάτω θέματα, 1 και 2:

1. Πώς θα σκηνοθετούσατε το σπίτι της Μπερνάρντα Άλμπα του Λόρκα ως επικό θέατρο;

Προκειμένου να να διεκπεραιώσετε την εργασία αυτή θα πρέπει να μελετήσετε τις σκηνοθεσίες του Μπρεχτ και του Πισκάτορ καθώς και την θεωρία του Μπρεχτ σχετικά με το επικό θέατρο. Στην εργασία θα επισημάνετε και ποιές αλλαγές ενδεχομένως θα ήταν απαραίτητες και ως προς την δραματουργία. Μπορείτε να συμπεριλάβετε στην εργασία σχέδια του σκηνικού ή/και κοστουμιών. Είναι απαραίτητο να αιτιολογήσετε τις επιλογές σας και επίσης να εξηγήσετε την προσέγγιση του Μπρεχτ. Παρακαλώ να αναφέρετε επίσης ποιές παραστάσεις του Μπρεχτ ή και του Πισκάτορ χρησιμοπείτε ως πρότυπα. Μπορεί να σας βοηθήσει να έχετε υπόψιν ως παράδειγμα επικής προσέγγισης και την ταινία *Δοκιμή* του Z. Ντασέν. Επίσης, εάν είδατε την παράσταση της Μπερνάρντα Άλμπα σε σκηνοθεσία Μ. Πρωτόπαππα στο Θέατρο Τέχνης, μπορείτε να αναφερθείτε και σ’αυτήν, σχολιάζοντας και αξιοποιώντας τις επικές τεχνικές που χρησιμοποιούνται.

1. Να συγκρίνετε πώς παρουσιάζεται το θέμα της ενδοοικογενειακής βίας στο *Σπίτι της Μπερνάρντα Άλμπα* του Λόρκα και στο σύγχρονο έργο *The Real Thing* του Καταλανού συγγραφέα Albert Mestres, από την άποψη της μορφής και του περιεχομένου.

Στην βιβλιοθήκη θα υπάρχουν βιβλία σχετικά με το έργο του Μπρεχτ που θα μπορείτε να συμβουλετείτε επι τόπου ή να φωτοτυπήσετε.